Праз два тыднi руская армiя зноў накiравалася ў Полынчу i Пры-балтыку, дзе атрымала шэраг блiскучых перамог. Станiслаў Ляшчынскi разам са шведскiм корпусам уцёк у Памеранiю. Аўгуст II 8 жнiўня 1709 г. абвясцiў Альтранштацкi мiрны дагавор несапраўд-ным, аднавiў саюз з Расiяй i з дапамогай рускiх войск вярнуў сабе польскую карону. Праўда, мэты Аўгуста II у вайне дасягнуты не былi. Паводле мiру, заключанаму ў фiнскiм г.Нiштаце, Эстляндыя, Лiфляндыя, як i Iнгрыя i частка Карэлii, адышлi да Расii. Беларусь у вынiку вайны страцiла каля 700 тыс. жыхароў, многiя паветы былi спустошаны i ўяўлялi сабой край пустэчы, гора i слёз.